Diari Oficial de la Generalitat Valenciana


Sumari del DOGV 8380, del 11-09-2018 (2018/8332)

Notificació de la sentència dictada en el procediment de divorci contenciós número 1573/2017.
---------------------------------------------------------------------------------------------

### Dades del document

Número de DOGV
:   8380

Data del DOGV
:   11-09-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8332


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de divorci contenciós número 1573/2017. [2018/8332]  
Procediment: família. Divorci contenciós número 1573/2017.  
Demandant: Cristina Orozco Guerras.  
Procuradora: Mónica Hidalgo Cubero.  
Demandat: Francisco Sanjuan Dupla.  
Antonio Salvador Rodríguez-Moldes Peiró, lletrat de l'Administració de justícia del Jutjat de Primera Instància número 9 de València, mitjançant aquest edicte faig saber que en les actuacions de família, divorci contenciós, seguides amb el número 1573/2017, a instàncies de Cristina Orozco Guerras contra Francisco Sanjuan Dupla, en situació de rebel·lia, en data 21 de juny de 2018, s'ha dictat sentència, la qual en la seua part dispositiva diu així:  
«Estime la demanda interposada per la representació processal de Cristina Orozco Guerras contra Francisco Sanjuan Dupla, i dispose la dissolució del matrimoni, per divorci, dels esmentats, amb tots els efectes legals, especialment:  
1r. La pàtria potestat sobre el menor serà compartida. Aquest exercici conjunt suposa que les decisions importants relatives al menor seran adoptades per ambdós progenitors de mutu acord i en cas de discrepància resoldrà el Jutjat de conformitat amb el tràmit previst en l'article 156 del Codi Civil. A títol indicatiu són decisions incloses en l'àmbit de la pàtria potestat les relatives a les qüestions següents:  
  
a) Canvi de domicili del menor fora del municipi de residència habitual i trasllat a l'estranger, excepte viatges vacacionals.  
b) Elecció inicial o canvi de centre escolar.  
c) Determinació de les activitats extraescolars o complementàries.  
  
d) Celebracions socials i religioses de rellevància (baptisme, primera comunió i semblants en altres religions).  
e) Actes mèdics no urgents que suposen intervenció quirúrgica o tractament mèdic de llarga duració o psicològics.  
Es reconeix al progenitor no custodi el dret a obtindre informació sobre la marxa escolar del menor i a participar en les activitats tutorials del centre. Igualment podrà demanar informació mèdica sobre els tractaments del seu fill.  
L'eixida del menor de territori nacional amb qualsevol dels pares haurà de ser autoritzada per l'altre, o a falta d'això pel jutge.  
2n. La custòdia del fill es compartirà entre ambdós pares, i el menor ha de conviure amb cada un d'ells per períodes setmanals des de l'eixida del col·legi els divendres. Les vacances escolars es gaudiran per meitat, i triarà, en cas de desacord, el pare els anys parells i la mare els imparells.  
3r. Cada un dels progenitors es farà càrrec de les despeses del menor durant els períodes que el tinguen en la seua companyia. Les despeses domiciliades, com ara el repàs escolar i l'activitat esportiva, i les extraordinàries necessàries, s'abonaran per meitat entre ambdós pares, així com els convenients si hi ha acord o autorització judicial.  
4t. S'acorda la dissolució de la societat de guanys.  
Cada part ha de pagar les costes causades a instàncies seues i les comunes a mitges.  
Comuniqueu aquesta resolució, una vegada siga ferm el pronunciament de divorci, al registre civil on conste inscrit el matrimoni.  
Aquesta és la meua sentència, contra la qual es pot interposar recurs d'apel·lació en el termini de 20 dies comptats des de l'endemà de la seua notificació, d'acord amb la nova redacció de l'article 458.1 de la Llei d'enjudiciament civil, donada per la Llei 37/2011, de 10 d'octubre, i amb el depòsit previ de la quantitat de 50 - en el compte de consignacions d'aquest jutjat, que pronuncie, mane i firme.  
Publicació. La resolució anterior ha sigut publicada de forma legal, de la qual cosa en done fe.»  
I perquè valga de notificació de forma deguda a Francisco Sanjuan Dupla, en rebel·lia, expedisc i firme aquest edicte.  
  
València, 31 de juliol de 2018.- El lletrat de l'Administració de justícia: Antonio Salvador Rodríguez-Moldes Peiró.